**Η αξία της ελληνικής γλώσσας για την ταυτότητα του έθνους μας**

Αναμφισβήτητη είναι η αξία της ελληνικής γλώσσας, τόσο στο επίπεδο του γλωσσικού πλούτου όσο και στο επίπεδο της ιστορικής συνέχειας. Πέρα, όμως, από τα παραπάνω η γλώσσα μας έχει μεγάλη σημασία και για την εθνική μας ταυτότητα, όπως κάθε γλώσσα για κάθε λαό.

 Μεγάλη είναι η σπουδαιότητα της γλώσσας μας ως προς τη διαχρονικότητα και την εκφραστική της ικανότητα. Αρχικά, είναι γνωστό πως η ελληνική γλώσσα ομιλείται εδώ και 4.000 χρόνια ασταμάτητα. Το γεγονός αυτό αποδεικνύει την αξία της λαμβάνοντας υπόψιν πως κατά μεγάλες χρονικές περιόδους υπήρξε παγκόσμια γλώσσα. Η διάρκεια της γλώσσας αυτής οφείλεται σε μεγάλο βαθμό στις πολλές εκφραστικές δυνατότητες που διαθέτει. Τόσο σε επίπεδο λεξιλογίου όσο και σε επίπεδο συντακτικού, η ελληνική γλώσσα παρουσιάζει απίστευτη ποικιλία. Επομένως, ο χρήστης της απολαμβάνει όλα αυτά τα οφέλη κατά την έκφρασή του.

Από την άλλη, η γλώσσα μας αποτελεί τον συνδετικό μας κρίκο σε εθνικό επίπεδο. Καταρχάς, η γλώσσα μας αποτελεί το βασικότερο στοιχείο της εθνικής μας ταυτότητας. Είναι αυτή που μας χαρακτηρίζει ως Έλληνες και μας διαχωρίζει από τους υπόλοιπους λαούς. Επίσης, είναι το μέσο σύνδεσης με το παρελθόν, αφού μεταβιβάζει τον πολιτισμό των προγόνων στις επόμενες γενιές. Χαρακτηριστικό παράδειγμα αποτελούν τα αρχαία ελληνικά, τα οποία μας μεταλαμπαδεύουν τον τρόπο σκέψης και ζωής εκείνης της εποχής, η οποία επηρέασε αισθητά τον σύγχρονο πολιτισμό. Επομένως, η γλώσσα μάς δίνει τα ιδιαίτερα χαρακτηριστικά μας ως έθνος.

Συνοψίζοντας, πολύ μεγάλη είναι η αξία της ελληνικής γλώσσας. Ωστόσο, απειλείται από διάφορους κινδύνους, τους οποίους πρέπει να αποφύγουμε. Γι’ αυτόν τον λόγο είναι επιτακτική ανάγκη η προστασία της γλώσσας μας μέσα από την ορθή εκμάθησή της.

αρθρο του Αντώνη Μπάκουλα

1.Να χαρακτηρίσετε τις ακόλουθες προτάσεις με την ένδειξη **Σ** ή **Λ.** Να υπογραμμίσετε στο κείμενο το σημείο που επιβεβαιώνει ή διαψεύδει την πρόταση.

1. Η γλώσσα αποτελεί ένα σημαντικό στοιχείο για τη διαμόρφωση της εθνικής ταυτότητας κάθε λαού, όχι όμως και το σημαντικότερο.

2. Η γλώσσα μας, αν και μιλιέται εδώ και χιλιάδες χρόνια, υπήρχαν περίοδοι που δε χρησιμοποιούταν.

3. Η ελληνική γλώσσα χρησιμοποιήθηκε και ως παγκόσμια γλώσσα.

4. Η γλώσσα μας είναι τόσο ισχυρή που δεν απειλείται από κανέναν κίνδυνο.

5. Τα αρχαία ελληνικά δε φαίνεται να έχουν κάποια αξία για εμάς τους σύγχρονους Έλληνες.

2. Να εντοπίσετε τρεις (**3**) συνδετικές λέξεις του κειμένου και να σημειώσετε τη σημασία τους.

…………………………………………………………………………………………………………………………………………………………………………………………………………………………………………………………………………………………………………………………………………………………………………

3. Να σχηματίσετε προτάσεις με τις ακόλουθες λέξεις σε όποιο γένος, πτώση, πρόσωπο.

**αναμφισβήτητη**

………………………………………………………………………………………….

**μεταβιβάζει**

………………………………………………………………………………………….

**μεταλαμπαδεύουν**

………………………………………………………………………………………….

**επιτακτική ανάγκη**

………………………………………………………………………………………….

4. Στις ακόλουθες περιόδους να χωρίσετε προτάσεις και να χαρακτηρίσετε το είδος της δευτερεύουσας πρότασης. (επιρρηματική-ονοματική.

α. Είναι γνωστό πως η ελληνική γλώσσα ομιλείται εδώ και 4.000 χρόνια ασταμάτητα.

…………………………………………………………………………………………..

β. Είναι το μέσο σύνδεσης με το παρελθόν, αφού μεταβιβάζει τον πολιτισμό των προγόνων στις επόμενες γενιές.

…………………………………………………………………………………………..

5. Να δώσετε έναν πλαγιότιτλο για την 3η και 4η ενότητα.

**3η ενότητα**

…………………………………………………………………………………………..

**4η ενότητα**

………………………………………………………………………………………….